Kodinsielu - Inspiraatiota arkeen: Pieniä virkattuja juttuja\nPieniä virkattuja juttuja\nIhanaa kun lapset osaavat arvostaa niinkin yksinkertaista asiaa kuin virkattu pallo! Tällaisen punaisen jouluisen pehmeän pallosen virkkasin eilen iltasella ja samalla hauskan jouluasun pienelle maljakolle, molemmat jämälangoista. Mietin, että tuollaisia palloja voisi tehdä joulukuusen koristeeksi tai koristamaan pakettia...niitä voisi tuunata kimalteella tai ommella käsin palloon helmiä ja "timantteja". Kokoajan tekisi muuten mieli hakea lisää kuusenoksia sisään. Jos ei ole liian kuuma/kuiva sisäilma ( in my dreams tässä vanhassa talossamme), niin tuntuvat olevan todella kestävää sorttia vesimaljakossa! Ja kivaa tuoksua tuovat myös ympärilleen.\nTunnisteet: kuusenoksa, maljakko, pallo, virkkaus\nAnonyymi 7. joulukuuta 2010 klo 13.54\nTuossa jokin aika sitten näpertelin virkkuukoukulla kuusenpalloja joissa kimallelankaa käytin,tulikin ihan kivoja!\nNeferi 7. joulukuuta 2010 klo 22.22\nLangoista tehdyt pallot ovat mukavia - niitä sopii laittaa moneenkin paikkaan.\nKiva asetelma vanhan puun kanssa.\nLiisa 7. joulukuuta 2010 klo 22.33\nTuohan on hyvä idea. Virkkaamallakin saa niin kaunista!! valkoinen ja punainen sopii niin hyvin yhteen. vaikka palloon virkkais valkoisia raitoja.\nAnonyymi 7. joulukuuta 2010 klo 23.54\nSuloinen pallo ja maljakonsuoja! Ja nuo kuusenoksat maljakossa on niin yksinkertaisen kauniita ja ihania!\nSanna-Mari 8. joulukuuta 2010 klo 2.35\nItte haluaisin joulupallon päälle virkata ihan jotain kuvioo systeemiä (niinkun liinoissa), mutta en osaa. Näin sellasia palloja jossain nettiputiikissa.\nHanne 8. joulukuuta 2010 klo 8.25\nOnpa maljakolla komia jouluasu=) Mä luulen että meidän koirat olisi todella innoissaan tuollaisesta punaisesta pallosta.\nMarkka 8. joulukuuta 2010 klo 22.31\nKivoja virkkuuideoita! Havut on kauniita maljakossa.\nMinna 10. joulukuuta 2010 klo 3.24\nKeep it simple - toimii ainakin minun makuuni. En vaan pääse siitä punaisen ja valkoisen yhdistelmästä mitenkään yli, tykkään. :)\nAnna 11. joulukuuta 2010 klo 6.35\nVastavierailulle eksyin kommenttisi kautta :) Kiitos siitä, sillä sinulla on kaunis blogi!\nKodinhenki 15. joulukuuta 2010 klo 8.35\nHei kaikille ja kiitos kun olette ilahduttaneet minua kommenteilla :) Palloja ja muuta pientä on aina kiva iltapuhteena virkkailla...mitähän uutta pientä sitä täksi illaksi keksisi? Kiitos myös uusille lukijoille ja tervetuloa mukaan!


Koti » Kolumnit • Pallon kulmalta » Numerotiedon valossa\nJulkaistu kategoriassa: Kolumnit, Pallon kulmalta Kirjoittanut Arto Mononen 28.4.2016\nKerskailu uusilla nappulakengillä on varma kevään merkki. Paloaukean kenttä ja kentän laita pullistelevat pientä ja vieläkin pienempää pelaajaa esittelemässä nappulakenkiään ja vertailemassa niitä kaveriensa vastaaviin. On kovalle alustalle tarkoitettuja nappuloita ja on pehmeälle alustalle tarkoitettuja nappuloita. On Joensuusta ostettua ja Amerikasta tilattua. Löytyy matalaa nilkkaa ja löytyy sukallista. Materiaalit vaihtelevat muovista aitoon nahkaan.\nKaikki nämä ominaisuudet ovat kuitenkin vähäpätöisiä puheenaiheita kenkien tärkeimmän ja mainitsemisen arvoisimman ominaisuuden – eli hinnan – rinnalla. Ollakseni tarkka hintakaan ei näytä olevan aivan se oleellisin ominaisuus nappulakengässä, vaan se, miten paljon sitä hintaa pystyy kavereille liioittelemaan. Ja kyllä sitä pystyykin, uskokaa pois.\nToukokuuta kohti hinnoilla kerskailu tietysti jo asettuu, mutta toki ulkomailta tilatut ja 400€ maksaneet nappikset ovat sitten jo sellaiset kapistukset, että onhan niistä pitkin kesää mainittava. Muutaman kerran. Etenkin niille, jotka käyttävät isoveljensä entisiä nappiksia.\nToissa keskiviikkoiltana Paloaukean kentällä jäin seuraamaan, kun kolme reilusti itsetuntoaan pienempää jalkapalloilijan alkua kilvoitteli keskenään pituuspotkussa. Ville heistä ensimmäisenä henkäisi syvään, otti pitkän vauhdin ja täräytti pallon ilmaan. Pallo lensi kymmenisen metriä.\nSeuraavana heistä Atso ähkyi itsensä hirmuiseen vireeseen, otti vieläkin pidemmän vauhdin ja potkaisi pallon edellisen perään. Pallo lensi hääppöiset viisi metriä. Villen juhliessa äänekkäästi Atso katsoi järkyttyneenä pallon perään ja totesi, että olisi se pallo lentänyt edemmäksikin, jos hän olisi yrittänyt täysillä.\nSitten tulikin jo Kimmon vuoro. Kimmo otti piirun verran pidemmän vauhdin kuin muut ja pallo lensikin ylivoimaisesti pisimmälle. Silmämääräisesti vähintäänkin 15 metriä. Kaverit katsoivat silmät pyöreinä ja kateudesta mykkinä. Ville kysyikin heti, että ”Yrititkö sinä täysillä?” No Kimmohan selvästi huomasi kateuden pilkkeen toisten silmissä ja siis vastasi yrittäneensä vasta puolitäysillä. Ensi kerralla hän saattaisi jo yrittää täysillä.\nVille aloitti toisen kierroksen ja hän oli nyt vakuuttunut siitä, että riittävän pitkä vauhdinotto takaisi lujimman potkun. Hän hölkkäsikin kioskin nurkalle, heilautti kättään kavereille merkiksi tai ehkä vain tarkistaakseen, että kaverit vielä ylipäätään näkevät sinne asti. Sitten hän ampaisi määrätietoiseen rynnäkköön kohti palloa. Puolessa välin matkaa hän pysähtyi, veti muutaman kerran henkeä keuhkot vinkuen ja jatkoi sitten matkaa muina miehinä, kunnes hän tuli pallon luo, astui sen päälle ja lävähti nenälleen. Pallo vieri kappaleen matkaa taakse päin.\nAtso ja Kimmo tuijottivat kellistynyttä kollegaansa ymmärtäen, että nyt oli juuri sopiva hetki pidätellä kaikin voimin nauruaan. Sitten toinen heistä kysyi niin kainosti ja vilpittömästi kuin vain vahingon iloinen juniori pystyy: ”No, Yrititkö täysillä?” Hetken hiljaisuuden jälkeen kaikki nauroivat hersyvästi, vaikka Ville itse ei niin aidosti kuitenkaan.


viime päivien kuulumisia | LAURA H.\nElina 16. tammikuuta 2013 klo 22.18\nÄäks aivan ihana sohva!! Unelmaväri, täällä yks violettiin hurahtanut ♥ oot kyllä mahtava, rakastan sun jokaikistä postausta!\nLaura 17. tammikuuta 2013 klo 6.43\nVoi ihana sinä, kiitos! :) toi sohva olimkyllä oikee löytö !\nJulia 16. tammikuuta 2013 klo 22.28\nvautsi mikä haukka! mun tavote vielä joku päivä omistaa tollanen!\nLaura 17. tammikuuta 2013 klo 6.44\nHeh, ei muuta ku salille ;)\nAnonyymi 16. tammikuuta 2013 klo 22.47\nJuujuu kämppäpostausta!! :):)\nUnknown 17. tammikuuta 2013 klo 0.44\nJooo, kämppäpostausta kehiin! :)\nItekki oottelen (ainaki leikisti) että pääsen takasin Suomeen syksyllä omaan kämppään jota voin sisustaa, tällä hetkellä kun avomies eleilee siellä herroiksi ;)\nLaura 17. tammikuuta 2013 klo 6.45\nSisustaminen on kyllä kivaa :)\nNea 17. tammikuuta 2013 klo 0.53\nvähän maitorahkaa :-D\nJep :--D sitä vähän menee ..\nAnonyymi 17. tammikuuta 2013 klo 6.59\nvoisitko tehä postauksen että jos haluu alottaa salilla käymisen nii mitä kannattaa tehä, miten ja kuinka usein? Yms..\nLaura 17. tammikuuta 2013 klo 7.15\nVoin joskus jonkun pienen starttipostauksen tehä, mut kaikki liikkeidensuoritustekniikat kannattaisi pyytää jotakin tuttavaa kokenutta salikävijää tai salin henkilökuntaa neuvomaan, ettei käy mitään vahinkoja väärän tekniikan vuoksi :)\nheidi 17. tammikuuta 2013 klo 8.57\nWou mikä kroppa! Mikä motivoi sua käymää salilla :-)\nLaura 17. tammikuuta 2013 klo 12.59\nSe hyvä olo mikä treenistä tulee :-) ja sit tottakai se ku ohjaa pumppia ja kohta se grit juttu, ni hyvältä ohjaajalta vaaditaan hyvää fyysistä kuntoa :)\nAnonyymi 17. tammikuuta 2013 klo 16.46\nvoisitko kirjoitella tänne blogiin sun syömiset muutamalta päivältä? :) itse oon alkanu reenaanaan jonkun verran, mutta tuo syömispuoli tuottaa ongelmia ku en tiiä yhtää miten on paras syödä!\nLaura 17. tammikuuta 2013 klo 16.47\nitseasias meille tuli just koulusta läksyks pitää ruokapäiväkirjaa finel.fi nettisivun avulla 5 päivän ajan! Ajattelin että julkasen sen kokonaisuudessaan sitten täällä :---)\nAnonyymi 17. tammikuuta 2013 klo 17.15\nAnonyymi 17. tammikuuta 2013 klo 18.47\nOiii tykkään tosi paljon näistä sun treenipostauksista! Ite alotin zumban pari kuukautta sitten ja nyt ois suunnitelmissa kokeilla body pumppia, millasta toi pump oikein on?\nLaura 17. tammikuuta 2013 klo 19.07\ntuolta voit käydä kurkkaamassa infoa eri les mills tunneista :--) ! rohkeesti vaan sinne!\nAnonyymi 17. tammikuuta 2013 klo 19.13\nOotko sie tilannu jostain ohjelman millä reenaat vai teetkö ihan mille itsestä tuntuu:D tai siis kun itte oon ajatellu lopettaa kilpaurheilun ja siirtyä enemmän punttiin(mikä kyllä on nykyäänki osa reeneiä, mutta lähinnä lajia tukevaa) niin oon vaan miettiny et minkälaista reeniä sitä alkais tehdä..hmmhmm:D\nLaura 17. tammikuuta 2013 klo 19.19\nen oo tilannu mitää, mut teen sillee et ohjausten lisäks salilla teen eri päivinä jalat, selän, rinnan ja kädet. se mahdollistaa sen et voi käydä peräkkäisinä päivinä salilla, koska eri lihasryhmät treenauksessa :) yleensä 8-10 toiston sarjoja, koska pumpissa tulee sit taas niitä pitkiä sarjoja tehtyä ihan riittämiseen asti :-)\nAnonyymi 17. tammikuuta 2013 klo 19.30\nOkei:) aattelin kans et jotenki jakaa jalat, kädet ja vaik keskivartalon eri kerroille ja sit varmaan vaihtelee toistojen määrää vähän riippuen viikosta et tekee vaik kk ja sit vaihtaa tai jotai:P ku nyt käy puntil tekee tasan maksimia ja nopeusvoimaa ni on ihan eri alkaa reenaa enemmän vaan punttia:D\nTeetkö montaa eri liikettä per kerta?\nLaura 17. tammikuuta 2013 klo 19.39\nööh mitähän mä, noo esim. maananantain tein jalat ja sillo tein lämmittely + 5 eri liikettä :)\nsyötkö tota maitorahkaa pelkältee vai jonkin kanssa? Upee blogi muuten sulla nainen!:)\nLaura 17. tammikuuta 2013 klo 20.23\nyleensä ananaksen kans tai appelsiinin kaa :-) pelkiltääki menee kyl aina ku on niin laiska ettei jaksa alkaa pilkkoo mitää hedelmää sinne sekaa.\nja ihana kuulla et tykkäät lueskella! aika treenipainotteisesks menny tässä nyt viimeaikoina, mut pitää koittaa vähä nyt petrata ja postailla muitaki juttuja :)\nAnonyymi 18. tammikuuta 2013 klo 15.21\nminkä makusta proteiini jauhoo (sitä mist saa niit "pirtelöitä") sulla on? ku oon miettiny ite et pitäs alkaa niit juomaa mut ainaki sellain mansikka ja mauton on pahoja :D:D:DD et mikä on hyväää?=D\nLaura 18. tammikuuta 2013 klo 16.19\nmul on fastin hera80 minttusuklaan makusta :)\nheei voiks funfitillä vaa mennä tonne salii missä oot ton haba kuvan alapuolel olevas kuvas? :) onks siellä mitä?\nLaura 18. tammikuuta 2013 klo 19.36\ntottakai voi :) siellä on esim. nyrkkeilysäkki, mattoja venyttelyä ja keskivartalon treenailua varten, yks pumppitanko ja jotain painoja jne :) se on vähän semmonen rauhallisempi paikka esim just venyttelyy tai jos haluu vaik tehä jotain hyppyjä tms eikä salin puolel oo tilaa :)


Ilmoituksen osoite: https://tyopaikat.oikotie.fi/tyopaikka/1427190\nHaemme asiakasyritykseemme Munax Oy elintarviketyöntekijää Kustaviin kesätyöhön.\nElintarviketyöntekijänä työtehtäviisi kuuluvat monipuoliset valmistus- ja pakkaustehtävät, kuten tuotantokoneiden käyttö ja tarkkailu, näytteiden otto sekä muut elintarvikkeiden valmistukseen liittyvät tehtävät. Viikoittainen työaika kesätyötehtävissä on 37,5 h ja työtä tehdään katkeavassa 2-vuorossa (6-14/ 14-22).\nKesätyöpaikkamme antavat sinulle hyvää työkokemusta, olet sitten alan opiskelija, alalle aikova tai haluat saada kokemusta teollisuudessa työskentelystä. Kesäkauden jälkeen voi olla mahdollisuus työllistyä osa-aikaisesti, esim. joustavasti opiskelujen ohessa.\nTyösuhde on määräaikainen, työnantajana toimii Barona Teollisuus Oy ja työsuhde solmitaan ajalle 02.05-31.08.2021.Työssä noudatetaan maaseutuelinkeinojen työehtosopimusta.\nMikäli tunnistit itsesi oheisesta ilmoituksesta, niin haethan paikkaa pian, sillä haastattelut aloitetaan jo hakuajan aikana.\nHakuaika päättyy: 4.3.2021\nPuhelin: 040 774 7780\nVuonna 2003 perustettu Munax on noussut kasvavaksi ja innovatiiviseksi elintarvikeyritykseksi, joka toimii vähittäiskaupassa, Food Servicessä ja elintarviketeollisuudessa. Vuonna 2019 liikevaihtomme oli 45 miljoonaa euroa. Olemme kehittäneet uusia innovatiivisia kananmunatuotteita, mm. heti juotavat valkuaispohjaiset Munax Smoothiet sekä salaattiin sopivan kypsennetyn Proegg Salaattivalkuaisen. Meiltä löytyvät myös kaikki perinteiset kananmunat Laitilan Kanatarha -tuotemerkin alta. Tuotteiden valmistus tapahtuu alan laadukkaimmilla ja nykyaikaisimmilla laitteilla modernissa tuotantolaitoksessamme Laitilassa, aivan 8-tien varrella. Vuonna 2020 avaamme uuden modernin tuotantolaitoksen myös Kustaviin. Työntekijöitä meillä on jo lähes 100 – tule sinäkin osaksi huipputiimiämme!